recursal/SuperWikiNEXT-32B huggingface dataset:
*Tämä artikkeli käsittelee Kullervo Kemppisen kirjoittamaa eräkirjaa. Lumikuru on myös kuru Saarijärvellä.*

**Lumikuru – Tarinoita ja kuvia Saariselän tuntureista ja eräretkeilystä** on Kullervo Kemppisen kirjoittama Saariselän ja nykyisen Urho Kekkosen kansallispuiston alueesta kertova eräkirja. Siitä on julkaistu neljä painosta 1950-luvulla ja 1960-luvulla sekä uusintapainos vuonna 2015.

Lumikuru antaa ohjeita ja vinkkejä vaellusten aloituspaikoista, reiteistä ja eräretkeilystä alueella. Kirjan vuonna 2017 Retkipaikka-sivustolla arvioinut Antti Kulmanen kuvailee kirjaa inhimilliseksi ja tarinanomaiseksi kertomukseksi kaikesta siitä, mitä on hyvä ottaa huomioon Saariselän-vaelluksella.

Merkitys
--------

Lumikurun julkaisuaikana 1950-luvun lopulla vastaavaa kirjallisuutta ei ollut ja sen aikaiset kartat olivat heikkolaatuisia, joten Kemppisen Lumikuru oli merkityksellinen. Kirjan lopussa on Kemppisen äidin piirtämä kartta Saariselän vaelluskohteista. Reppuretki-sivustolla teoksesta kirjoittaneen Olli Järvenkylän mukaan "kirjan voidaan sanoa aloittaneen retkeilybuumin Itä-Lappiin".

Lähteet
-------

1. 1 2 3  Järvenkylä, Olli: Lumikuru räjäytti potin 60 vuotta sitten *Reppuretki*.  12.9.2018. Viitattu 7.7.2021.
2. 1 2  Kulmanen, Antti: Ihana klassikko lapinhulluille: Lumikuru (1958) opastaa Saariselän erämaihin *Retkipaikka*.  18.6.2017. Viitattu 7.7.2021.

Aiheesta muualla
----------------

* Lumikuru, kirja lapinhullun kainaloon. Kävelystä ja elämästä -blogi.
**Akateeminen tentti** on kirjallinen tai suullinen kuulustelu, jossa testataan tenttijän tietoja yhden akateemisen kurssin asiasisällöstä. Akateemiseen tenttiin pitää itse ilmoittautua etukäteen. Ennen tenttiä tenttijä valmistautuu tenttitilaisuuteen lukemalla kirjallisuutta, muistiinpanoja ja muita tiedonlähteitä. Akateeminen tentti on esimerkki keinotekoisesta tentistä.

Kirjallinen tenttitilaisuus kestää tyypillisesti 4 tuntia. Tentin alussa on varoaika, jona ei saa poistua tenttitilasta. Tänä aikana myöhästyneiden on mahdollista päästä vielä tenttitilaisuuteen. Sen jälkeen tentistä saa poistua, eikä sinne saa enää tulla. Näin estetään, ettei tentistä tulija voi antaa tenttikysymyksiä myöhästyneelle tenttiintulijalle.

Tentissä voidaan jakaa kysymysten ohella oheismateriaalia, kuten matemaattisia kaavoja tai fysiikan vakioita. Nämä oheismateriaalit on yleensä palautettava tenttivastauksen yhteydessä. Niistä on merkintä tenttikuoressa, jotta tentin valvoja tietää sallia niiden käytön. Tenttijä ei saa tavallisesti tuoda tenttiin omia oheismateriaaleja. Jos saa, niin ne tarkastetaan ennen tenttiä mahdollisten omien merkintöjen varalta.

Katso myös
----------

* Tentti
* Arviointi
* Lunttaaminen

Lähteet
-------

* Karjalainen, Asko & Kemppainen, Tiina: *Vaihtoehtoisia tenttikäytäntöjä*. Oulu: Oulun yliopisto, 1994. ISBN 951-42-3852-4. Teoksen verkkoversio (pdf) (viitattu 8.7.2010). (suomeksi) (Arkistoitu – Internet Archive)

### Viitteet

1. ↑  Karjalainen & Kemppainen 1994
**Akarnan** (m.kreik. Ἀκαρνάν, lat. *Acarnan*) oli kreikkalaisessa mytologiassa Alkmaionin ja Kallirrhoen poika ja Amfoteroksen veli. Hänen ollessa vielä hyvin nuori Fegeus — tai hänen poikansa — surmasivat Akarnan isän. Tällöin Kallirrhoe pyysi Zeukselta, että hänen poikansa varttuisi nopeammin, jotta tämä pystyisi kostamaan isänsä kuoleman. Äidin rukous kuultiin, ja Akarnan surmasi veljensä kanssa isänsä murhaajan, tämän puolison ja kaksi poikaa. Psofiksen asukkaat, joiden kaupungissa Fegeuksen pojat oli surmattu, ajoivat tappajia takaa aina Tegeaan saakka, jossa nämä otettiin vastaan ja heille myönnettiin turvapaikka kaupungissa.

Akhelooksen pyynnöstä Alkmaionin pojat veivät Harmonian kaulakorun ja peploksen Delfoihin, josta he jatkoivat Epeirokseen. Siellä Akarnan perusti valtion, jota kutsuttiin hänen mukaansa Akarnaniaksi.

Lähteet
-------

1. ↑  Ovidius: *Muodonmuutoksia* ix.394–417 (engl. käännös).
2. ↑  Apollodoros: *Bibliotheke* ('Kirjasto') 3.7.5–6 (engl. käännös).
3. ↑  Pausanias: *Periegesis tes Hellados* ('Kreikan kuvaus') 8.24.9 (engl. käännös).
4. ↑  Apollodoros: *Bibliotheke* ('Kirjasto') 3.7.7 (engl. käännös).
5. ↑  Thukydides: *Peloponnesoilaissota* 2.102 (engl. käännös (Arkistoitu – Internet Archive)).
Little George Island

|  |  |
| --- | --- |
| Sijainti | 
ManitobaKanada |
| Vesialue | 
Winnipegjärvi |
| Pinta-ala | 
0,15 km² |

Väestö| Asukasluku | 
asumaton |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Little George Island** on pieni saari ja luonnonsuojelualue Winnipegjärven pohjoisaltaassa, noin 40 kilometriä länteen Poplar Riverin intiaanireservaatista. Saaren ja suojelualueen pinta-ala on vain 15 hehtaaria. Saari on matala ja tasainen, ja siellä kasvaa vain muutamia puita.

Saari kuuluu osana Manitoban provinssin ekologisten suojelualueiden ohjelmaan. Se valittiin suojelukohteeksi, sillä sen hiekkarannat ovat tärkeitä lintujen pesimisalueita. Saarella pesii vuosittain kesä-elokuussa tuhansia lintuja. Saaren lähestyminen tai sille maihinnousu tänä aikana ei ole suositeltavaa.

Saari on myös eteläisin tunnettu lapasotkan pesimisalue Manitobassa. Muita saarella pesiviä lajeja ovat räyskät ja kalatiirat.

Aiheesta muualla
----------------

* Manitoba Conservation: Little George Island Ecological Reserve (Arkistoitu – Internet Archive)
**Akash** on intialainen ilmatorjuntaohjusjärjestelmä. Järjestelmän suunnittelu alkoi vuonna 1983, mutta se otettiin käyttöön Intian ilmavoimissa vasta vuonna 2012 ja Intian armeijassa vuonna 2015. Järjestelmän kantama on noin 30 kilometriä.

Kehittely
---------

Akashin kehittely alkoi osana vuonna 1983 aloitettua Integrated Guided Missile Development Programme -ohjelmaa. Järjestelmän ensimmäiset laukaisut tehtiin vuonna 1990. Järjestelmän kehitti Defence Research and Development Organisation. Noin 96 % laitteistosta on kehitetty Intiassa. Järjestelmän ilmavoimille suunnattu versio otettiin käyttöön maaliskuussa 2012. Intian armeijan kokeet laitteistolla saatiin päätökseen vuonna 2014 ja se otettiin virallisesti armeijan käyttöön toukokuussa 2015. Armeijan ja ilmavoimien Akash-tilauksilla on arvoa yhteensä 230 miljardia rupiaa eli noin 3,819 miljardia Yhdysvaltain dollaria. Armeijan on tarkoitus varustaa ohjuksella kaksi rykmenttiä ja ilmavoimien kahdeksan. Armeijan ohjukset valmistaa Bharat Dynamics Limited ja ilmavoimien Bharat Electronics Limited. Bharat Electronics Limited tuottaa myös järjestelmän tutkalaitteiston.

Ominaisuudet
------------

Akashin kantama on noin 30 kilometriä ja se vastaa toiminnaltaan venäläistä BUK M1 -järjestelmää, sekä Raytheonin MIM-104 Patriot- ja kiinalaista Kai Shan-1-järjestelmää. Armeijan versio ohjuksesta on asennettu T-72-taistelupanssarivaunun alustalle, kun taas ilmavoimien ohjusjärjestelmät on asennettu Tata-kuorma-autoille.

Käyttäjät
---------

* Intia
	+ Intian maavoimat
	+ Intian ilmavoimat

Lähteet
-------

1. 1 2  Doug Richardson: Akash SAM enters service with Indian Army *IHS Jane's Missiles & Rockets*. Viitattu 8.5.2015. (englanniksi)[vanhentunut linkki]
2. 1 2 3  Rahul Udoshi: Akash SAM completes final Indian Army validation tests *IHS Jane's Defence Weekly*.  Arkistoitu 18.5.2015. Viitattu 8.5.2015. (englanniksi)
3. ↑  IAF orders another 750 Akash SAMs *Hindustan Times*.  2.2.2010. Viitattu 26.10.2022. (englanniksi)

Aiheesta muualla
----------------

* Kuvia tai muita tiedostoja aiheesta **Akash** Wikimedia Commonsissa
Kenji Miyamoto - 1978
**Kenji Miyamoto** (jap. 宮本顕治; 17. lokakuuta 1908 Yamaguchi – 18. heinäkuuta 2007 Tokio) oli Japanin kommunistisen puolueen pääsihteerinä vuosina 1958–1970 ja puolueen presidiumin puhemiehenä 1970–1997. Hän oli kaksi kautta ylähuoneen jäsenenä.

Miyamoto syntyi Yamaguchin prefektuurissa. Hän opiskeli taloustiedettä Tokion keisarillisessa yliopistossa ja liittyi puolueeseen 1931. Sotapoliisi pidätti hänet 1933 poliisinvakoojan kuolemaan sekaantumisesta epäiltynä ja hänet vangittiin kahdeksitoista vuodeksi, kunnes Japani antautui toisen maailmansodan lopussa 1945.

Miyamoto nousi kommunistisen puolueen johtoon 1961, jolloin se erkaantui Neuvostoliiton ja Kiinan esikuvista. Vuonna 1976 puolueen tavoitteista poistettiin proletariaatin diktatuuri, jonka tilalle tavoitteiksi otettiin vapaus ja demokratia.

Miyamoto oli puolueen puhemiehenä kunnes jäi eläkkeelle syyskuussa 1997 ja piti senkin jälkeen kunniapuheenjohtajan asemaa. Hän kuoli sairaalassa Tokiossa 98 vuoden ikäisenä.

Lähteet
-------

* Former Japanese Communist Party leader Kenji Miyamoto dies (People's Daily)
* Japan Communist leader Miyamoto dies[vanhentunut linkki]
* Miyamoto, key postwar leader of JCP, dies at 98

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Japani
* Alankomaat

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
Seccilevyn kuviointi
Kaksi erilaista seccilevyä
**Secchilevy**, joka voidaan kirjoittaa myös **secchi-levy**, tai erilaisesta toteutuksesta johtuen myös **valkolevy**, on hydrologiassa luonnonveden sameutta ilmaisema halpa ja helppokäyttöinen mittaväline. Se on nimetty Angelo Secchin (1818 – 1878), joka suoritti enimmäisenä hydrologisia tutkimuksia Välimeressä vuonna 1865  mukaan. Nykyään sillä pyritään nopealla tavalla määrittämään, kuinka syvällä vedessä plankton kykenee vielä yhteyttämään.

Rakenne
-------

Levy voi olla minkä muotoinen hyvänsä, mutta se tulisi maalata valkoiseksi, jotta se heijastaisi pinnalta veteen tulevaa valoa takaisin mahdollisimman tehokkaasti. Levyn pintaan maalataan usein myös mustia kuvioita, mutta se ei ole välttämätöntä. Levyt ovat yleensä pyöreitä ja halkaisijaltaan 20–30 senttimetriä. Niiden keskikohtaan kiinnitetään nauru tai mittanauha, jolla levy riippuu vaakatasossa. Kun levy lasketaan veteen, voidaan kastuvan narun pituudesta tai mittanauhan avulla määrittää syvyys, missä levy on silloin.

Mittaaminen
-----------

Yleensä mittaus suoritetaan niin, että levy päästetään aurinkoisena päivänä veteen niin syvälle, että se katoaa näkyvistä. Sitten levyä nostetaan ylemmäksi, kunnes se alkaa taas näkyä. Laskemalla ja nostamalla löytyy syvyys, jossa levy juuri ja juuri erottuu pinnalta katsoen. Kyseistä syvyyttä kutsutaan näkösyvyydeksi ja sen avulla voi karkealla tavalla arvioida veden sameutta.

Lähteet
-------

1. ↑  "Pietro Angelo Secchi." A Dictionary of Scientists. Oxford University Press, 1993, 1999, 2003. Answers.com 21 Feb. 2008.
2. ↑  Tieteen termipankki: secchilevy, viitattu 29.07.2018
3. 1 2  Ilmatieteenlaitos: Secci-levy, 26.10.2010, viitattu 29.07.2018
4. ↑  What is the SECCHI disk? *mlswa.org*.  Arkistoitu 14.8.2012. Viitattu 29.07.2018. (englanniksi)
5. ↑  Vantaanjoen ja Helsinginseudun vesiensuojeluyhdistys ry: Veden laatu, 2004

Aiheesta muualla
----------------

* Rantajärvi, Eija & Fleming-Lehtinen, Vivi: Itämeri-tietopaketti LEVÄVAHTI- näkösyvyys(PowerPoint, PDF), 25.4.2014, viitattu: 29.07.2018
* Ylälehto, Virpi: Näkösyvyyden tutkiminen, Pedanet, viitattu: 29.07.2018
**Patisíon** (kreik. Οδός Πατησίων, *Odós Patisíon*, "Patísian katu"), alkuosaltaan virallisesti **28is Oktovríou** (kreik. Οδός 28ης Οκτωβρίου, *Odós 28is Oktovríou*, "28. lokakuuta -katu"), on katu Ateenassa Kreikassa. Se kulkee kaupungin keskustasta pohjoiseen kadulle nimensä antaneeseen Patísian kaupunginosaan.

Patisíon-katu saa alkunsa Panepistimíou-kadun risteyksestä Omónoia-aukion itäpuolelta ja päättyy Áno Patísiaan. Sen pituus on noin 4,5 kilometriä. Kadun eteläosa Panepistimíou-kadulta Plateía Amerikís -aukiolle saakka tunnetaan virallisesti 28is Oktovríou -katuna, mikä viittaa Óchi-päivään, mutta nimi ei ole jäänyt kovin yleiseen käyttöön; sen sijaan koko katuun viitataan tavallisesti Patisíon-nimellä. Eteläpäässä katua jatkaa Aiólou-katu, joka jatkuu Plákaan.

Katu rakennettiin vuonna 1841 seuramaan jo antiikin ajalta periytynyttä reittiä. Kadun varrella sijaitsevat Plateía Amerikís -aukion lisäksi myös muun muassa Ateenan kansallinen teknillinen korkeakoulu, Kansallinen arkeologinen museo ja Ateenan kauppakorkeakoulu.

* Patisíon-katua.Patisíon-katua.
* Mégaro Livierátou -kartano.Mégaro Livierátou -kartano.
* Kansallinen arkeologinen museo.Kansallinen arkeologinen museo.
* Ateenan kauppakorkeakoulu.Ateenan kauppakorkeakoulu.

Lähteet
-------

1. 1 2  28th October (Patision) Street *Athens24*. Viitattu 1.9.2020.
2. 1 2 3  οδός Πατησίων (28ης Οκτωβρίου) *Ανοιχτή Πόλη*.  2019. Viitattu 1.9.2020.
3. 1 2  Οδός Πατησίων *Urban Life*.  23.5.2016. Viitattu 1.9.2020.

Aiheesta muualla
----------------

* Kuvia tai muita tiedostoja aiheesta **Patisíon** Wikimedia Commonsissa

Ateenan merkittävimmät kadut ja tiet

|  |  |
| --- | --- |
| Moottoritiet | 
* A1 (PATHE)
* A6 (Attikí Odós)

 |
| Valtakadut | 
* Alexándras
* Andréa Syngroú
* Athinón
* Kifisías
* Konstantinoupóleos
* Mesogeíon
* Vasiléos Konstantínou
* Vasilíssis Amalías
* Vasilíssis Ólgas
* Vasilíssis Sofías
* Vouliagménis

 |
| Kadut | 
* Aiólou
* Akadimías
* Athinás
* Dionysíou Areopagítou
* Ermoú
* Filellínon
* Ierá Odós
* Iródou Attikoú
* Mitropóleos
* Óthonos
* Panepistimíou
* Patisíon (28is Oktovríou)
* Peiraiós (Panagí Tsaldári)
* Sólonos
* Stadíou
* Tripódon
* Vasiléos Georgíou A'
* Voukourestíou

 |
**Pathet Lao** (laoksi ປະເທດລາວ, 'laojen maa') oli kansallismielinen kommunistinen aseellinen vastarintaliike Laosissa vuosina 1950–1975. Pathet Lao taisteli Vietnamista käsin ranskalaista siirtomaahallintoa vastaan. Pathet Laon poliittinen siipi oli 1956 perustettu *Neo Lao Hak Xat* (Lao Patriotic Front, Laosin isänmaallinen rintama, LPF). Pathet Lao syrjäytti Pohjois-Vietnamin tukemana Laosin monarkian 1975 ja perusti maahan sosialistisen hallinnon. Pathet Lao -liike sai sissisotavuosinaan koulutusta Pohjois-Vietnamin Việt Minhiltä ja aseellista tukea Vietkongilta ja Neuvostoliitolta. Vallankumouksen jälkeen liike sulautui Laosin kommunistiseen puolueeseen (Parti révolutionnaire populaire lao, laoksi ພັກປະຊາຊົນປະຕິວັດລາວ, phak pasason pativat lao). Liikkeen johtohahmoja olivat prinssi Souphanouvong, Nouhak Phoumsavanh, Kaysone Phomvihane ja Khamtai Siphandon.

Katso myös
----------

* Indokiinan sota

Lähteet
-------

1. ↑   US Country Studies: Laos - The Pathet Lao, haettu 16.9.2008
2. ↑   US Country Studies: Laos - Lao People's Revolutionary Party - LPRP, haettu 16.9.2008
3. ↑   US Country Studies: Laos - Communists Seize Power, haettu 16.9.2008
4. ↑   US Country Studies: Laos - The Widening War, haettu 16.9.2008
**Konversio-optimointi** on internetmarkkinoinnin osa-alue, jossa pyritään rakentamaan verkkosivua siten, että se kykenisi saamaan mahdollisimman monet sivun vierailijat toteuttamaan verkkosivun ylläpitäjän sivuilleen asettamia liiketoiminnallisia tavoitteita. Verkkosivujen konversioasteella (CR - Conversion Rate) tarkoitetaan suhdelukua, joka lasketaan vertaamalla toteutuneiden tavoitteiden, esimerkiksi uutiskirjeiden tilausmäärien, määrää verkkosivulla vierailleiden käyttäjien määrään tiettynä ajanjaksona. 

Konversioaste ( % ) = Toteutuneet tavoitteet (kpl) / Kävijämäärät

Verkkosivujen konversio-optimointi on hakukoneoptimoinnin ja hakusanamainonnan ohella yksi internetmarkkinoinnin keskeisimmistä ja nopeimmin kasvavista osa-alueista.
Internetmarkkinoinnissa konversiolla voidaan tarkoittaa pääsääntöisesti kahta erilaista tapahtumaa. Verkkokaupassa konversioaste mittaa sellaisten ostotapahtumien määriä, jotka johtuvat nimenomaan tietystä kaupallisesta ärsykkeestä, esimerkiksi mainosbannerin klikkaamisesta. Verkkosivuilla konversioaste voi mitata useita erilaisia tapahtumia, esimerkiksi verkkopalveluun rekisteröityneiden käyttäjien määrää, tietokoneohjelman kokeiluversion lataamismääriä tai esimerkiksi uutiskirjeen tilausmääriä. Olennaista konversioasteen mittaamisessa on todentaa, että toteutunut tavoite on johtunut nimenomaan tietystä ärsykkeestä, esimerkiksi verkkosivun ylläpitäjän pyynnöstä.

Verkkosivun konversio-optimointitapoja
--------------------------------------

* Verkkosivun suunnittelu vain yhtä tarkoitusta tai tavoitetta silmällä pitäen
* Verkkosivun sisältöelementtien eli tekstin, kuvan ja liikkuvan kuvan hyödyntäminen konversioasteen parantamisessa
* Verkkosivun kokonaisvaltaisen käytettävyyden parantaminen esimerkiksi selkeämmällä navigaatiolla, jolla kävijä pyritään ohjaamaan nopeammin haluttuun tavoitteeseen
* Käyttökokemuksen kasvattaminen tarjoamalla kävijän kannalta hyödyllistä ja informativista sisältöä vastikkeetta
* Kävijän luottamuksen kasvattaminen referenssejä ja tunnettuja kumppaneita esiin tuomalla (social proof).
* Sivuston visuaalisen hierarkian kehittäminen, jotta sivusto ohjaisi asiakkaan kohti haluttua toimintaa
* A/B testaaminen tehtyjen muutosten tehon validoimiseen

Lähteet
-------

* Konversion määritelmä
* Konversio-optimoinnin voimakkaasta kasvusta
* Mitä on konversio-optimointi?
**Sponsianus** (240-luku?) saattoi olla roomalainen vallananastaja keisari Philippus Arabsin aikana. Hänestä ei tiedetä paljoa, mutta hänen uskotaan olleen sotilaskomentaja, joka kruunasi itsensä keisariksi Rooman valtakuntaan kuuluneessa, mutta Roomasta nähden kaukaisessa Dacian provinssissa, joka sijaitsi pääosin nykyisen Romanian alueella. Arkeologisten tutkimusten mukaan Dacia oli piiritetty ja erillään muusta valtakunnasta noin vuoden 260 tienoilla. Tuolloin Roomaa vaivasivat pandemian lisäksi useat sisällissodat ja imperiumin raja-alueet olivat jatkuvien hyökkäysten kohteena.

Sponsianuksen kuvalla ja nimellä varustettuja kolikoita on löydetty yhteensä neljä kappaletta, kaikki Romaniasta vuonna 1713. Historiallisten epätarkkuuksien vuoksi niitä alettiin 1800-luvun puolivälissä pitää väärennöksinä, kunnes professori Paul N. Pearsonin johtama työryhmä todisti niiden aitouden vuonna 2022.

Sponsianuksen uskotaan nousseen valtaan kaaoksen keskellä ja toimineen keisarina, kunnes järjestys palautettiin ja provinssi evakuoitiin vuosien 271–275 välillä. Toimivan talouden luomiseksi provinssissa todennäköisesti lyötiin omia kolikoita. Tämä voisi selittää, miksi Sponsianuksen kolikot eivät muistuta muita roomalaisia kolikoita.

Katso myös
----------

* Silbannacus, ilmeisesti samanaikainen vallananastaja lännessä

Lähteet
-------

* Arto Kivimäki ja Pekka Tuomisto: *Rooman keisarit*, s. 241, 492. Karisto, 2005. ISBN 951-23-4546-3.
* Christian Körner: Rebellions During the reign of Phillip the Arab (244-249 A.D.): Iotapianus, Pacatianus, Silbannacus, and Sponsianus  7.6.1999. Roman Emperors - DIR. Viitattu 26.10.2009. (englanniksi)

### Viitteet

1. 1 2  Tiina Forsferg: Tutkijat: Väärennökseksi epäilty kultakolikko todistaakin roomalaisen vallananastajan olemassaolon *Yle*.  26.11.2022. Viitattu 29.11.2022.
2. 1 2  Ina Kauppinen: Väärennetyksi luultu kulta­kolikko muinaisesta Roomasta olikin aito – kuka oli mystinen keisari Sponsian? *Ilta-Sanomat*.  24.11.2022. Viitattu 1.12.2022.
*Tämä artikkeli käsittelee yhdysvaltalaista festivaalia. Italialaisesta festivaalista kerrotaan artikkelissa Festival dei Due Mondi.*
Vuoden 2013 festivaalien avajaiset.
**Spoleton festivaali** (engl. *Spoleto Festival USA*) on Yhdysvalloissa pidettävä vuotuinen, 17-päiväinen taidetapahtuma, jolla tuotetaan oopperaa ja esitetään tanssia, teatteria, klassista eurooppalaista musiikkia ja jazzia. Festivaali järjestetään Charlestonissa Etelä-Carolinassa touko-kesäkuun vaihteessa. Spoleton festivaalin perustivat 1977 Gian Carlo Menotti, Christopher Keene ja muutama muu yhdysvaltalaiseksi vastineeksi Italian Spoletossa pidettävälle Festival dei Due Mondi -festivaalille.

Charleston valittiin festivaalin pitopaikaksi siksi, että siellä on paljon teattereita ja muita esityspaikkoja. Yli sata esiintyjää eri maista pitää festivaalilla vuosittain eri alojen näytöksiä. Sen historian aikana siellä on pidetty sata ulkomaista ensi-iltaa ja 93 amerikkalaista ensi-iltaa,*lähde?* joista merkittävimpiä ovat Tennessee Williamsin *Creve Coeur* ja Arthur Millerin *The American Clock*. Maineikkaita uransa alkuaikoina Spoleton festivaalilla esiintyneitä taiteilijoita ovat Renée Fleming, Emanuel Ax, Joshua Bell, Joanna Simon ja Yo-Yo Ma.

Spoleton festivaalilla käy vuosittain yleisöä 70 000–80 000 henkeä.

Aiheesta muualla
----------------

* Spoleto Festival USA:n virallinen sivusto (englanniksi)
* Festivaaliopas (englanniksi)
Carlos Cavazo vuonna 2009.
**Carlos Eric Cavazo** (s. 8. heinäkuuta 1957 Atlanta, Georgia) on yhdysvaltalainen rock-muusikko, jonka instrumentti on sähkökitara. Hän on musisoinut kalifornialaisessa heavy metal-, tarkemmin glam rock -yhtye Quiet Riot:ssa vuosina 1982–1989 ja pienen tauon jälkeen 1990–2003. Cavazon aktiiviura muusikkona alkoi vuonna 1980.

Lähteet
-------

1. ↑  Thomas Amoriello Jr.: Six-String Razor: Interview with Rough Riot/ex-Quiet Riot/ex-Ratt Guitarist Carlos Cavazo  16.3.2020. Boston Rock Radio. Viitattu 8.12.2021. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Asuni** (sardiksi *Asùni*) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 345 asukasta (vuonna 2016) ja sen pinta-ala on 21,34 neliökilometriä. Se sijaitsee 233 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Asuni** Wikimedia Commonsissa

Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
*Tämä artikkeli käsittelee aallokkoa. Samannimisestä elokuvasta katso Ristiaallokko.*
Ristiaallokko
**Ristiaallokko** syntyy, kun eri suunnista tulevat aaltorintamat kohtaavat toisensa. Ristiaallokon tekee hankalaksi se, että sen suunta ja koko vaihtelee. Tällainen aallokko saattaa aiheuttaa vaaran varsinkin henkilölle, joka liikkuu vedessä uiden. Usein rannoilla, joissa ristiaallokkoa syntyy, ja jotka toimivat uimarantoina (pääasiassa ulkomailla), ristiaallokon vaarasta varoitetaan. Ristiaallokkoa synnyttävät muun muassa voimakkaat tuulen suunnan vaihtelut ja erilaiset esteet vedessä, joiden takia aalto vaihtaa suuntaa ja niin sanotusti törmää toiseen. Esimerkiksi voidaan ottaa aalto, joka kohtaa pienen saaren, aalto jakautuu ja kiertää saaren ja tällöin aallot kohtaavat toisensa saaren takana aiheuttaen ristiaallokkoa. Ristiaallokkoa synnyttää myös aallon heijastuminen jyrkästä rannasta tai muusta esteestä kuten aallonmurtajasta, jolloin kyseessä on jo muutenkin virrakas paikka. Ristiaallokon vaikutukseen joutuessaan uimarille paras tapa päästä irti virtauksesta on uida rannan suuntaisesti kunnes virta hellittää. Kovaa virtausta ja aallokkoa vastaan uiminen heikentää uimaria ja voi aiheuttaa hukkumisen.

Lähteet
-------

1. ↑  Näetkö rannalla tälläisiä aaltoja? *Viikonloppu.com*.  2022. Viitattu 3.7.2022.
2. ↑  Ristiaallokko voi olla kohtlokas kesäveneilijöille  15.6.2011. Turun Sanomat. Viitattu 3.7.2022.
**Newburnin taistelu** käytiin toisessa piispojen sodassa 28. elokuuta 1640. Taistelussa Alexander Leslien johtamat presbyteerien liiton skotit voittivat Edward Conwayn johtamat englantilaiset, mikä johti myös lopulta koko sodan loppuun.

Tausta
------

Skotlanti ja Englanti olivat vuodesta 1603 jakaneet saman kuninkaan. Niillä oli kuitenkin erilliset armeijat, parlamentit, lait ja kirkko. Näistä jälkimmäinen johti kahteen piispasotaan vuosina 1639 ja 1640. Kaarle I yritti ajaa omia uskonnollisia näkemyksiään, joihin ei Skotlannissa kuitenkaan taivuttu. Vuonna 1639 nämä johtivat yhteenottoihin maiden välillä. Satunnaiset yhteenotot johtivat pattitilanteeseen,mutta kahakat jatkuivat taas vuonna 1640. Skotlanti kokosi kasaan 25 000 miehen armeijan, jota johti palkkasoturi Alexander Leslie. Skotit lähtivät kohti Newcastle upon Tyneä, jonne oli tarkoitus hyökätä sen linnoitusten eteläpuolelta, jossa ne olivat heikoimmat. Tämä vaati Tynejoen ylityksen, joka täytyi tehdä Newburnin kylän kahlaamon kohdalla. Skotit saapuivat paikalle 27. elokuuta ja huomasivat englantilaisten olevan puolustusasemissa kahlaamon toisella puolella. Englantilaisia oli noin 6 000 ja heitä johti Edward Conway.

Taistelu
--------

27. päivän yönä englantilaisten jalkaväki oli asemissaan ja ratsuväki leiriytyneenä näiden taakse. Leslie lähetti näitä häiritsemään osastoja samalla kun hän toi yhdeksän tykkiä asemiin kahlaamolle. Yksi kevyt tykki nostettiin Newburnin kirkon torniin, josta saattoi ampua englantilaisen jalkaväen asemiin miltei kirjaimellisesti suoraan näiden päälle. Tykit aloittivat tulituksensa aamulla ja niiden suojaamina skottien jalka- ja ratsuväki rynnäköi kahlaamon yli. Englantilaisten jalkaväki ei edes yrittänyt taistella, vaan pakeni paikalta. Skotit lähtivät näiden perään, mutta tällöin he saivat vastaansa englantilaisten ratsuväen. Englantilaisten onnistuikin aiheuttaa tappioita skottien jalkaväelle, mutta ratsuväkikin pakeni skottien ratsuväen tehtyä vastahyökkäyksen ja taistelun osoittauduttua toivottomaksi.

Seuraukset
----------

Hävittyään taistelun englantilaiset vetäytyivät etelään ja skotit marssivat Newcastleen. Kaupunki ei tehnyt juurikaan vastarintaa vaan antautui 30. elokuuta. Muutama viikko tätä myöhemmin skotit allekirjoittivat Kaarle I:n kanssa sopimuksen, jolla uskonnollinen kiista annettiin Englannin parlamentin ratkaistavaksi. Marraskuussa kokoontunut parlamentti kieltäytyi enää rahoittamasta Kaarle I:n sotaa skotteja vastaan ja antoi näiden hallita omaa kirkkoaan tahtonsa mukaan. Parlamentin myöhemmät lisävaatimukset johtivat sittemmin Englannin sisällissotaan, Kaarle I:n teloitukseen ja Oliver Cromwellin tasavaltaan.

Lähteet
-------

1. 1 2 3  Rupert Matthews: *England Versus Scotland*, s. 148-152. Leo Cooper, 2003. ISBN 0 85052 949 2. (englanniksi)
**Carlos Fernández Luna** (s. 22. toukokuuta 1996 Sevilla, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Sociedadia ja on pelipaikaltaan hyökkääjä.

Seurajoukkueura
---------------

Fernández on kotikaupunkinsa Sevillan kasvatti ja 17-vuotiaana hänet nostettiin seuran reservijoukkueeseen Sevilla Atléticoon. 18. joulukuuta 2013 hän teki ensiesiintymisensä seuran edustusjoukkueessa, kun joukkue kohtasi Copa del Reyssä Racing de Santanderin.

2. maaliskuuta 2014 Fernández pelasi ensimmäisen ottelunsa maan pääsarjassa Primera Divisiónissa kotikentällä Real Sociedadia vastaan, kun hän korvasi vaihtoon tulleen, niin ikään seuran kasvatin, José Antonio Reyesin. Hän teki kauden 2015–2016 aikana reservijoukkueessa 17 maalia, kun joukkue onnistui nousemaan maan toiseksi korkeimmalle sarjatasolle Segunda Divisióniin seuraavaksi kaudeksi.

Fernández teki ensimmäisen maalinsa ammattilaisena 21. elokuuta 2016 kotiottelussa Gironaa vastaan. Kolme viikkoa myöhemmin hän teki ensimmäisen maalinsa seuran edustusjoukkueessa kotiottelussa Las Palmasia vastaan. Lokakuussa 2016 Fernández kärsi harjoituksista vakavan eturistisidevamman vasemmassa polvessaan, joka piti hänet sivussa lähes koko loppukauden ajan. Hän aloitti harjoittelun huhtikuussa ja vietti loppukauden lähinnä seuran reservijoukkueen riveissä.

30. elokuuta 2018 Fernández siirtyi yksivuotisella lainasopimuksella Deportivo La Coruñaan. Hän pelasi kauden aikana 24 sarjaottelua ja teki niissä kahdeksan maalia. 14. elokuuta 2019 hänet lainattiin puolestaan Granadaan yhden kauden ajaksi.

Lähteet
-------

1. ↑  Carlos Fernández, la perla del Sevilla Atlético Vavel. Viitattu 21.7.2020. (espanjaksi)
2. ↑  El Racing se da un gustazo Marca. Viitattu 21.7.2020. (espanjaksi)
3. ↑  Un gol de Gameiro despierta la ilusión Marca. Viitattu 21.7.2020. (espanjaksi)
4. ↑  Carlos Fernández está a un paso de ser jugador del Granada AS. Viitattu 21.7.2020. (espanjaksi)
5. ↑  El Girona remonta tres goles en el Sánchez Pizjuán Marca. Viitattu 21.7.2020. (espanjaksi)
6. ↑  Nervión se abona a la locura Marca. Viitattu 21.7.2020. (espanjaksi)
7. ↑  Carlos Fernández estará finalmente entre seis y ocho meses de baja Marca. Viitattu 21.7.2020. (espanjaksi)
8. ↑  Carlos Fernández vuelve a entrenarse tras seis meses de baja Mundo Deportivo. Viitattu 21.7.2020. (espanjaksi)
9. ↑  Agreement reached with RC Deportivo de La Coruña for the transfer of Carlos Fernández Sevilla FC. Viitattu 21.7.2020. (englanniksi)
10. ↑  Carlos Fernández se une al Granada CF como cedido Granana CF. Viitattu 21.7.2020. (espanjaksi)

Aiheesta muualla
----------------

* Carlos Fernándezin tilastot Soccerway-sivustolla (englanniksi)
* Carlos Fernándezin tilastot BDFutbol-sivustolla (englanniksi)

Real Sociedad – Primera División
1 Remiro |
2 Sola |
3 Zubimendi |
4 Illarramendi |
5 Zubeldia |
6 Elustondo |
7 Barrenetxea |
8 Merino |
9 Fernández |
10 Oyarzabal |
11 Cho |
12 Muñoz |
13 Zubiaurre |
14 Kubo |
15 Rico |
16 Guevara |
17 Navarro |
18 Gorosabel |
19 Sørloth |
20 Pacheco |
21 Silva |
22 Turrientes |
23 Méndez |
24 Le Normand |
25 Sadiq |
Valmentaja Alguacil
**Carlos Gurpegi Nausia** (s. 19. elokuuta 1980 Pamplona, Navarra, Espanja) on espanjalainen jalkapalloilija, pelipaikaltaan puolustava keskikenttäpelaaja. Hän edusti koko pääsarjauransa keväästä 2002 vuoteen 2016 bilbaolaista Athleticia.

Ura
---

Gurpegi siirtyi Athleticin junioreihin kaudeksi 1998–1999, jota ennen hän edusti Izarraa. Vietettyään muutaman kauden seuran juniori- ja reservijoukkueissa hän debytoi edustusjoukkueessa 31. maaliskuuta 2002 Primera Divisiónin ottelussa Villarrealia vastaan. Hän vakiinnutti asemansa joukkueessa kaudella 2002–2003 ja pelasi kausina 2002–2006 kaikkiaan 121 sarjaottelussa.

Gurpegi sai marraskuussa 2003 kahden vuoden kilpailukiellon, kun vuotta aikaisemmin otetussa dopingtestissä löytyi viitteitä nandrolonin käytöstä. Kilpailukieltoa lykättiin useaan otteeseen, sillä Gurpegin valitti tuomiosta ja vetosi Extremaduran yliopiston tekemään tutkimukseen, jonka mukaan hänen kehonsa tuotti ainetta luontaisesti tavallista enemmän, mutta tuomio piti. Hän oli sivussa koko kauden 2006–2007 ja suurimman osan kaudesta 2007–2008. Gurpegi palasi virallisiin otteluihin huhtikuussa 2008.

Kaudella 2008–2009 Gurpegi joutui tyytymään vaihtopelaajan rooliin muun muassa nuoren Javi Martínezin vahvojen esitysten vuoksi, mutta kaudella 2009–2010 hän palasi jälleen joukkueen avauskokoonpanoon ja pelasi keskikentän keskustan lisäksi myös laidalla.

Athleticin ohella Gurpegi on pelannut muutaman ottelun Baskimaan ja Navarran epävirallisissa maajoukkueissa.

Lähteet
-------

1. 1 2 3  Player Athletic Club. Viitattu 31.7.2010. (englanniksi)
2. ↑  Two-year ban for Gurpegi  3.11.2003. UEFA. Viitattu 31.7.2010. (englanniksi)
3. ↑  Gurpegi given permission to play  3.12.2003. UEFA. Viitattu 31.7.2010. (englanniksi)
4. ↑  Gurpegi: "Ojalá pueda repetir esta temporada la cantidad de partidos de la pasada"  15.7.2010. Marca. Viitattu 31.7.2010. (espanjaksi)

Aiheesta muualla
----------------

* Carlos Gurpegin esittely Athleticin sivustolla (englanniksi)
**Club Atlético Newell's Old Boys** on jalkapalloseura Rosarion kaupungista Santa Fen maakunnasta, Argentiinasta. 

Newell's Old Boysin perustivat Rosarion englantilaisen lukion entiset oppilaat. Seuran nimi tulee koulun rehtorista ja jalkapallovalmentajasta Isaac Newellistä, ja pelipaidan värit musta ja punainen Englannin ja Saksan lippujen väreistä. Newellin vaimo oli saksalainen. Seuran pitkäaikainen paikallisvastustaja on Rosario Central. 

Historiansa aikana joukkue on voittanut Argentiinan mestaruuden viidesti. *Metropolitano*-mestaruuden se voitti kolmesti (1974, 1987/88 ja 1990/91), joskin viimeisen virallisesta asemasta on kiistelty. Lisäksi joukkue on voittanut kevätkauden *clausura*-mestaruuden 1992 ja syyskauden *apertura*-mestaruuden 2004. Kansainvälisellä tasolla seura on ollut Copa Libertadoresin loppuottelussa 1988 ja 1992, molemmilla kerroilla häviävänä osapuolena.

Menestystään paremmin Newell's Old Boys tunnetaan erinomaisena kasvattajaseurana, joka on tuottanut lukuisia huippupelaajia isommille seuroille Euroopan huippusarjoihin. Tunnettuja seuran kasvatteja ovat muiden muassa Gabriel Batistuta, Abel Balbo, Jorge Valdano, Américo Gallego, Mario Zanabria, Gustavo Dezotti, Roberto Sensini, Walter Samuel, Mauricio Pochettino, René Pontoni, Gerardo Martino, Ángel Perucca, Gabriel Heinze, Maxi Rodriguez ja Lionel Messi. Myös Diego Maradona pelasi joukkueessa urallaan vuosina 1993-94.

Seura tunnetaan lempinimellä *"Los Leprosos"*, spitaaliset. Nimi tulee 1920-luvulla lepraparantolan puolesta pelatusta hyväntekeväisyysottelusta.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Newell’s Old Boys**.
* Virallinen sivu
**Asuntopolitiikka** oli suomalainen asuntopoliittinen mielipidelehti, jota Väestöliiton asuntoasiaintoimisto alkoi julkaista vuonna 1950. Kahdeksansivuista lehteä julkaistiin neljä kertaa vuodessa ja sitä jaettiin ilmaiseksi rakentamiseen kytköksissä oleville päätöksentekijöille ja arkkitehdeille. Lehden toimituksen mukaan *Asuntopolitiikan* oli tarkoitus tarjota päätöksentekijöille tietoa "asuntokysymyksen alalla tapahtuvasta vilkaasta kehityksestä" niin maailmalta kuin kotimaasta. Lehden sivuilla esitettiin läpi 1950-luvun kärkkäitä vaatimuksia rakentamiseen, kaavoittamiseen ja asuntorahoittamiseen liittyvän lainsäädännön kehittämiseksi. *Asuntopolitiikka* ajoi nimenomaan kaupunkien asuntorakentamisen tehostamista sekä vuonna 1949 säädettyjen arava-lakien jatkamista.

Lehden ensimmäinen päätoimittaja oli Yrjö Kouti (tuolloin Kankaanpää). Vuonna 1953 päätoimittajaksi tuli Heikki von Hertzen. Toimituskuntaan kuuluivat muun muassa Otto-Iivari Meurman, Alvar Aalto, Gunnar Modeen, Maiju Gebhard ja Esko Suhonen.

Heti lehden ensimmäisessä numerossa Helsingin kaupungille esitettiin 10-kohtainen esityslista, jossa muun muassa vaadittiin laadittavan sellainen asuntotuotanto-ohjelma, jonka puitteissa rakennettavista asuinalueista muodostuisi alusta alkaen "elinkelpoisia asumalähiöitä". Lehti piti huonona asuntopolitiikkana ja kaupunkirakentamisena muun muassa Helsingin ensimmäisiä arava-taloja Mannerheimintien ja Keskuspuiston välillä. Ankaraa kritiikkiä sai osakseen myös Sörnäisten ja Kallion saneeraussuunnitelmat.

Lähteet
-------

* Juntto, Anneli: *Asuntokysymys Suomessa Topeliuksesta tulopolitiikkaan*. Helsinki: Valtion painatuskeskus, 1990. ISBN 951-9228-16-0.

### Viitteet

1. 1 2 3  Nikula, Riitta: *Asuntopolitiikka ja kaupunki – ohjelma ja todellisuus*, s. 81–82. *Teoksessa Sankaruus ja arki – Suomen 50-luvun miljöö*. Suomen rakennustaiteen museo, 1994.
2. 1 2  Juntto, s. 212
Heini Mankki vuoden 1960 paikkeilla.
**Heini Mankki-Simpura** (4. marraskuuta 1922 Viipuri – 10. maaliskuuta 2004) oli suomalainen toimittaja, joka toimi työuransa lopulla *Suomenmaa*-lehden päätoimittajana. Hän jäi tehtävästä eläkkeelle vuonna 1983.

Tausta
------

Heini Mankki oli alkujaan viipurilainen, mutta muutti Helsinkiin työn perässä. Hän oli suorittanut kaupallisia opintoja ja opiskeli nuorena runsaasti kieliä, mikä auttoi arkityössä.

Sodanjälkeen Mankki opiskeli Englannissa. Siellä hän tutustui Mauno Koivistoon, joka myöhemmin pääministeriaikanaan kiusoitteli tästä ajasta Mankkia tämän arvostellessa kärjekkäämmin hänen tekojaan.

Mankki avioitui vasta vähän ennen eläkkeelleen jäämistään Kansan Uutisten entisen päätoimittajan ja sittemmin Alkoholipolitiikka-lehden päätoimittajan Jorma Simpuran kanssa.

Ura
---

Mankki sai aikanaan paljon kiitosta hyvästä asenteestaan ja kiinnostuksesta työtään kohtaan.

Hän oli urallaan toimelias ja hänet tunnettiin lehdistötilaisuuksien aktiivisena kysyjänä ja kommentoijana. Mankki oli myös tunnettu Suomen poliittisen ja taloudellisen johdon keskuudessa. Hänen myös kerrotaan saaneen ujutettua uutisensa lehteen silloin, kun se ei onnistunut muilta suomalaisilta toimittajilta.

Mankki aloitteli lehdistönuraansa vuonna 1950 Maakansassa, jota johti Pentti Sorvali. Mankin erikoisalaa olivat taloudelliset ja poliittiset asiat. Hän ajoi Kekkosen ajan politiikkaa ja otti aikanaan voimakkaasti kantaa Urho Kekkosen sekä Suomen ja Neuvostoliiton naapuriystävyyden puolesta.

Mankki ehti toimia urallaan paitsi toimittajana, myös uutispäällikkönä, toimituspäällikkönä, apulaispäätoimittajana ja kuutena viimeisenä vuotenaan toisena päätoimittajana. Hän teki koko uran maalaisliiton Maakansassa ja sen seuraajassa Suomenmaassa.

Politiikka
----------

Mankki oli keskustapuolueen kannattaja aina eläkkeelle siirtymiseensä saakka. Erityisesti hän oli kova Kekkosen kannattaja. Hänen kerrotaan kuitenkin taiteilleen hyvin Suomenmaan johdossa henkilökiistojen yläpuolella mutta samalla hän yhdisti eri voimat tukemaan Urho Kekkosen politiikkaa.

Monien muiden kuuluisuuksien ohella Mankki mainittiin Matti Simolan kirjassa, joka kertoi suomalaisten ja KGB:n yhteyksistä.

Lähteet
-------

* Lipponen, Paavo, Murrosten aika: Muistelmat 1979–1995. WSOY 2014. ISBN-13 9789510383179 *lähde tarkemmin?*

### Viitteet

1. 1 2 3 4 5 6 7 8 9  Sarlund, Seppo: Heini Mankki. HS Muistot
2. ↑  Aho, Erkki, Poliittinen tiedustelu. Suomen historia -blogi
**Nousiaisten Nummen työväentalo** on Nousiaisten kunnan Nummen kylässä sijaitseva työväentalo. Talon omistaa nykyisin Nutturlan Makasiiniteatteri.

Historiaa
---------

Nousiaisten työväenyhdistys perustettiin vuonna 1907. Työväentalo rakennettiin vuosina 1920–1922. Tontti oli aluksi vuokralla, mutta se lunastettiin omaksi myöhemmin. Rakennustyöt suunnitteli työväenyhdistyksen rakennuskomitea. Rakennustyön valvojana toimi yhdistyksen jäsen Laine Honkasalo.

Rakennus
--------

Talo on lautarakenteinen. Talon rakennustarpeet ostettiin Yläneen sahalta, ja niitä saatiin myös keräyksillä. Talon pohja oli aluksi vinkkelin muotoinen, eteiskuisti rakennettiin myöhemmin talon sisäkulmaan. Talossa on taitekatto. Juhlasalin puoleisella sivulla on leveä poikkipääty. Julkisivut oli laudoitettu vaakaponttilaudoituksella ja yläkerta pystylaudoituksella. Talo on punaiseksi maalattu ja päätyjen yläosat valkoisiksi. Kivijalka on tehty tasakokoisista luonnonkivilohkareista.

Nykyinen käyttö
---------------

Työväentalo on myyty vuonna 2018 päävuokralaisena toimineelle nuorisoteatterille. Se toimii talossa edelleen nimellä Nutturlan Makasiiniteatteri.

Lähteet
-------

1. 1 2  Willner, Margareta: *Varsinais-Suomen työväentalot*. Suomentanut Munter, Riitta. Turun kaupungin historiallinen museo, 1978. ISBN 951-9125-19-1.
2. ↑  Leskelä, Anssi: *SDP:n työväentalot*. Työväen Sivistysliitto, 2018.
3. ↑  Nutturlan Makasiiniteatteri *makasiiniteatteri.fi*. Viitattu 20.11.2022.
**Anastasía Kelesídou** (kreik. Αναστασία Κελεσίδου, s. 28. marraskuuta 1972 Hampuri) on kreikkalainen entinen kiekonheittäjä.

Kelesídou osallistui ensimmäisiin arvokilpailuihinsa Göteborgin MM-kilpailuissa 1995, jolloin hän sijoittui kiekossa yhdenneksitoista tuloksella 58,96. Seuraavana vuonna hän karsiutui Atlantan olympialaisissa heitettyään 59,60. Vuonna 1997 hän voitti Välimeren kilpailut, mutta karsiutui Ateenan MM-kilpailuissa. Seuraavana vuonna hän oli seitsemäs Budapestin EM-kilpailuissa ja kuudes GP-finaalissa tuloksella 62,14.

Kelesídou voitti MM-hopeaa Sevillan MM-kilpailuissa 1999 tuloksella 66,05. Hän voitti seuraavana vuonna olympiahopeaa Sydneyn olympialaisissa ja Edmontonin MM-kilpailuissa 2001 pronssia. Münchenin EM-kilpailuissa 2002 hän voitti pronssia. Kelesídou heitti Pariisin MM-kilpailuissa 2003 toiseksi tuloksella 67,14. Seuraavana vuonna hän uusi olympiahopeansa Ateenan olympialaisissa.

Kelesídou heitti uransa aikana seitsemän Kreikan-ennätystä.

Ennätykset
----------

* Kiekonheitto: 67,70 (1999)

Lähteet
-------

* Anastasía Kelesídou Kansainvälinen yleisurheiluliitto.  (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Playa del Carmen** on kaupunki Karibianmeren rannalla Meksikossa. Se sijaitsee hieman Cancúnin kaupungista etelään Quintana Roon osavaltiossa. Hallinnollisesti se kuuluu Solidaridadin kuntaan, joka muodostettiin vuonna 1993. Vuonna 2010 kaupungissa oli lähes 150 000 asukasta.

Kaupunki oli alun perin pieni kalastajakylä, joka kasvoi voimakkaasti matkailun myötä kun sieltä avattiin laivayhteys Cozumeliin. Läheinen Cozumelin saari tunnetaan kirkkaista vesistään ja on suosittu sukelluskohde. Nykyään Playa del Carmenissa on lukemattomia hotelleja. Playacarin kaupunginosa sijaitsee ydinkeskustasta etelään ja muodostuu lähes yksinomaan loma-asunnoista, hotelleista ja golfkentistä. Lähin kansainvälinen lentoasema sijaitsee Cancúnissa.*lähde?*

Lokakuussa 2005 Hurrikaani Wilma pyyhkäisi suoraan kaupungin ylitse ja aiheutti huomattavaa tuhoa.

Playa del Carmenin nimi juontuu Neitsyt Mariasta, sillä hänen ilmestystään Carmel-vuoren Neitsyttä pidetään Cancúnissa pyhimyksenä.

Lähteet
-------

1. 1 2  Playa del Carmen (Solidaridad) *citypopulation*. Viitattu 2.11.2016.

Aiheesta muualla
----------------

* Kuvia tai muita tiedostoja aiheesta **Playa del Carmen** Wikimedia Commonsissa
Newforestinponi
**Newforestinponi** (myös **New Forest -poni**, puhekielessä usein **NF** tai **nyffi**) on esihistorialliselta ajalta peräisin oleva brittiläinen ponirotu. Rodun alkuperästä ei ole tarkkaa tietoa, mutta myöhemmin siihen on risteytetty muun muassa walesinponeja, ylämaanponeja sekä arabian- ja englannintäysiverisiä. Newforestinponi on kotoisin Hampshiren kreivikunnan New Forestin alueelta, missä ponit ovat eläneet vapaina metsissä jo vuosisatojen ajan. Poneja elää yhä alkuperäisen kotiseutunsa metsissä, missä niiden elämä ei ole helppoa: ruokaa on vähän ja sen laatu on huonoa. Poneista onkin kehittynyt vähään tyytyviä, kestäviä ja varmajalkaisia.

Ominaisuudet
------------

Newforestinponeilla on erinomainen ratsuponin rakenne. Monista risteytyksistä huolimatta rotu on yhtenäinen. Yleisilmeeltään newforestinponin tulisi olla sopusuhtainen, vankkarakenteinen ja ratsutyyppinen. Ponin säkäkorkeus ei saa ylittää 148 cm korkeutta. Alarajaa ei ole, mutta ponit ovat hyvin harvoin alle 120 cm korkeita. Newforestinponeilla sallitaan kaikki muut värit paitsi valkovoikko (BEC) ja kirjava. Voikkovärit sallitaan tammoilla ja ruunilla, mutta "sinisilmäisiä voikkoja" (BEC tai blue-eyed cream) ei hyväksytä. Ruunikko ja sen eri sävyt ovat tavallisimmat värit. Valkoiset merkit ovat sallittuja ainoastaan päässä ja jaloissa, eivätkä ne saa ylittää kintereitä tai polvia.

Newforestinponeilla tulee olla loivat ja pitkät lavat, syvä runko, vahva luusto, hyväasentoiset, kovaluiset ja suorat jalat sekä pyöreät ja kovat kaviot. Takaosan tulee olla voimakas ja hyvin muodostunut. Pään tulisi olla siro ja ponimainen, kaulan pitkä ja hyvin liittynyt. Liikkeiden tulee olla tarmokkaat, irtonaiset ja suorat, muttei kuitenkaan liioitellut. Luonteeltaan newforestinponit ovat valppaita, rauhallisia ja yhteistyöhaluisia. Niitä on luonteensa puolesta erityisen helppo kouluttaa ja käsitellä, ja ne sopivatkin hyvin lasten poneiksi. Ne ovat hyviä ratsuja ja valjakkoponeja. Newforestinponit ovat nykyään erinomaisia lasten kisaponeja, joilla kilpaillaan yleensä este- ja kouluratsastuksessa

Newforestinponit maailmalla ja Suomessa
---------------------------------------

Newforestinponi on suosittu rotu myös Ison-Britannian ulkopuolella. Niitä onkin viety paljon muualle Eurooppaan, Pohjois-Amerikkaan, Australiaan ja Uuteen-Seelantiin. Suomessa on noin 1200 rekisteröityä newforestinponia, ja vuosittain syntyy 40–50 varsaa. Rotu kuuluukin meillä suosituimpiin ponirotuihin, ja sillä on Suomessa myös kantakirja.

Newforestinponia käytetään paljon ratsuponijalostuksessa.

Aiheesta muualla
----------------

* Suomen New Forest -poniyhdistys ry
* Newforestinponi Suomen Hippos ry:n verkkosivuilla (Arkistoitu – Internet Archive)
* Newforestinponi Hevosmaailma.netissä (Arkistoitu – Internet Archive)

CommonsCommons
Wikimedia Commonsissa on kuvia tai muita tiedostoja aiheesta **newforestinponi**.
*Tämä artikkeli käsittelee yhdistystä. Anatis-kovakuoriaissuvusta on eri artikkeli.*

**Anatis ry** on vuonna 2015 perustettu yhdistys yliopisto-opiskelijoille, jotka opiskelevat muulla kuin lukiopohjalla. Yhdistykseen voi sen sääntöjen mukaan liittyä henkilö, jolla on tutkinto tai opiskelupaikka yliopistossa ja jolla ei ole ylioppilastutkintoa, lukion päättötodistusta, AMK- tai vanhaa opistoasteen tutkintoa tai vastaavaa ulkomaalaista tutkintoa. Jäseneksi kelpaa siis esimerkiksi peruskoulu- tai ammattikoulupohjalla yliopistossa opiskeleva henkilö. Anatis pitää myös listaa avoimen väylän opinnoista, joilla voi hakea yliopistoon täyttämättä hakukelpoisuuskriteerejä.

Anatis ry oli maaliskuussa 2017 mukana opetus- ja kulttuuriministeriön järjestämässä pääsykoeuudistustyöpajassa, jossa käsiteltiin ammattikoulujen tutkintotodistusten hyödyntämistä korkeakouluhauissa.

Palkinnot
---------

Yhdistys palkitsee vuosittain *Michael Faraday -palkinnolla* henkilön tai tahon, joka on edistänyt lukiottomien yliopisto-opiskelijoiden asemaa tai puolustanut heitä julkisuudessa. *Myrtsi-palkinnolla* taas palkitaan sellainen taho, joka on heikentänyt tai vastustanut mediassa lukiottomien yliopisto-opiskelijoiden asemaa.

### Michael Faraday -palkinto 2016

* Janne Varjo
* Ammattiopisto Prakticum
* Olli Pietilä

### Myrtsi-palkinto 2016

* Turun ammatti-instituutti
* Edvin Nurmio

Lähteet
-------

1. ↑  Piippo, Mikael: Få väljer alternativa studiebanor.  *Hufvudstadsbladet*, 27.1.2017.  KSF Media. Artikkelin verkkoversio.
2. 1 2  Huutoniemi, Tanja: Keskivertoa karskimpi yliopisto-opiskelija.  *Studentumin koulutusliite (Aamulehti, Pohjolan Sanomat, Lapin Kansa, Satakunnan Kansa)*, 4.1.2017. Artikkelin verkkoversio.
3. 1 2  Lindqvist, Kenneth: Yrkesexamen ger sällan studieplats vid universitet *Hufvudstadsbladet*.  21.11.2016. KSF Media. Viitattu 31.1.2017.
4. ↑  Anatis ry: Anatis ry - avoin väylä *anatis.fi*. Viitattu 31.1.2017. [vanhentunut linkki]
5. ↑  Anatis ry Opetus- ja kulttuuriministeriössä 31.3.2017 *amiksestayliopistoon.blogspot.fi*. Viitattu 2.4.2017.
6. ↑  Michael Faraday -palkinto - Tuhat-tutkimustietojärjestelmä - Helsingin yliopisto *tuhat.helsinki.fi*. Viitattu 31.1.2017.
7. 1 2 3 4 5  Anatis ry: Anatis ry - Myrtsi- ja Michael Faraday -palkinto *Anatis ry*. Viitattu 31.1.2017. [vanhentunut linkki]